Qorovulbozor tumaniga yangi hokim tayinlandi. Jondor hokimi lavozimidan ozod etildi

Xalq deputatlari Qorovulbozor tuman kengashining navbatdan tashqari sessiyasi bo‘lib o‘tdi. Unda tashkiliy masala ko‘rildi. Bu haqda Buxoro viloyat hokimligi axborot xizmati ma’lum qildi.

Tumanning sobiq hokimi Kamol Kamolov boshqa ishga o‘tgani munosabati bilan shu paytga qadar “O‘zagrokimyohimoya” AJ hududiy filiali raisi lavozimida faoliyat yuritib kelgan Akmal Ostonov Qorovulbozor tumani hokimi etib tayinlandi.
Shu kunning o‘zida Jondorda ham xalq deputatlari tuman kengashining navbatdan tashqari sessiyasi bo‘lib o‘tdi.
Unda tashkiliy masala ko‘rildi. Jondor tumani hokimi Baraka Tolipov egallab turgan lavozimidan ozod etildi.